**Projektas**

# ŠILUTĖS rajono SAVIVALDYBĖS taryba

## SPRENDIMAS

# DĖL viešosios įstaigos ŠILUTĖS PIRMINĖS SVEIKATOS PRIEŽIŪROS CENTRo reorganizavimo prijungiant prie VIEŠOSIOS ĮSTAIGOS ŠILUTĖS LIGONINĖS sąlygų aprašo, VIEŠOSIOS ĮSTAIGOS ŠILUTĖS LIGONINĖS ĮSTATŲ ir viešosios įstaigos šilutės ligonės struktūros patvirtinimo

2016 m. birželio d. Nr. T1-

Šilutė

Vadovaudamasi Lietuvos Respublikos vietos savivaldos 16 straipsnio 2 dalies 21 punktu, 18 straipsnio 1 dalimi, Lietuvos Respublikos viešųjų įstaigų įstatymo 15 straipsniu ir Civilinio kodekso 2.97 straipsnio 3 dalimi, Šilutės rajono savivaldybės taryba nusprendžia:

1. Iki 2016 m. gruodžio 31 d. reorganizuoti viešąją įstaigą Šilutės pirminės sveikatos priežiūros centras ir viešąją įstaigą Šilutės ligoninė, viešąją įstaigą Šilutės pirminės sveikatos priežiūros centrą prijungiant prie viešosios įstaigos Šilutės ligoninės.

1. Patvirtinti:

1.2. viešosios įstaigos Šilutės pirminės sveikatos priežiūros centro reorganizavimo prijungimo būdu prie viešosios įstaigos Šilutės ligoninės sąlygas (pridedama).

1.2. viešosios įstaigos Šilutės ligoninės įstatus nauja redakcija (pridedama).

1.3. viešosios įstaigos Šilutės ligoninės pareigybių sąrašą ir valdymo struktūrą (pridedama).

1.4. nustatyti didžiausią leistiną viešosios įstaigos Šilutės ligoninės etatų skaičių – 522,50.

2. Įpareigoti viešosios įstaigos Šilutės ligoninės vyriausiąjį gydytoją Darių Steponkų:

2.1. iki 2016 m. liepos 1 d. pateikti Šilutės rajono savivaldybės viešosios įstaigos Šilutės ligoninės ir Šilutės rajono savivaldybės viešosios įstaigos Šilutės pirminės sveikatos priežiūros centro reorganizavimo sąlygų aprašą Juridinių asmenų registrui.

2.2. iki 2016 m. gruodžio 31 d. išregistruoti viešąją įstaigą Šilutės pirminės sveikatos priežiūros centrą iš juridinių asmenų registro ir atlikti kitus veiksmus, susijusius su viešosios įstaigos Šilutės pirminės sveikatos priežiūros centras reorganizavimo sąlygų įgyvendinimu bei iki 2016 m. gruodžio 31 d. įregistruoti viešosios įstaigos Šilutės ligoninės įstatus.

3. Pripažinti netekusiu galios nuo 2016 m. gruodžio 31 d. Šilutės rajono savivaldybės tarybos 2010-06-17 sprendimą Nr. T1-1425 ,,Dėl viešosios įstaigos Šilutės ligoninės įstatų patvirtinimo”.

Savivaldybės meras

|  |  |  |  |
| --- | --- | --- | --- |
| Sigitas Šeputis | Virgilijus Pozingis | Arvydas Bielskis |  |
| 2016-06- | 2016-06-15 | 2016-06-17 |  |
| ParengėRemigijus Rimkus 2016-06-10 |  |  |  |

PATVIRTINTA

Šilutės rajono savivaldybės

tarybos 2016 m. birželio 30 d. sprendimu Nr. T1-

**Viešosios įstaigos ŠILUTĖS PIRMINIO SVEIKATOS PRIEŽIŪROS CENTRO**

**reorganizavimo prijungimo būdu prie viešosios įstaigos šILUTĖS LIGONINĖS reorganizavimo sąlygos**

**I. BENDROSIOS NUOSTATOS**

1. Viešosios įstaigos Šilutės pirminio sveikatos priežiūros centro (toliau- Šilutės PSPC) reorganizavimo prijungimo būdu prie viešosios įstaigos Šilutės ligoninės reorganizavimo sąlygos reglamentuoja šių įstaigų reorganizavimą. Sąlygos parengtos vadovaujantis Lietuvos Respublikos Civilinio Kodekso 2.97 str. 3 ir 9 dalimis, 2.99 str., 2.103 str., Lietuvos Respublikos viešųjų įstaigų įstatymo 10 str. 1 dalies 9 punktu, 15 str., Lietuvos Respublikos Darbo Kodekso 138 str.
2. Reorganizuojamos viešosios įstaigos, kuri kaip juridinis asmuo po reorganizavimo baigs veiklą, duomenys:
	1. Įstaigos teisinė forma ir pavadinimas: viešoji įstaiga Šilutės PSPC;
	2. Įstaigos buveinė: Rusnės g. 1 Šilutė;
	3. Įstaigos kodas 177329059;
	4. Registras: duomenys apie juridinį asmenį kaupiami ir saugomi – valstybės įmonės Registrų centro Klaipėdos filialas.
3. Reorganizavime dalyvaujančios viešosios įstaigos, kuri kaip juridinis asmuo po reorganizacijos tęs veiklą, duomenys:
	1. Įstaigos teisinė forma ir pavadinimas: viešoji įstaiga Šilutės ligoninė;
	2. Įstaigos buveinė: Rusnės g. 1 Šilutė;
	3. Įstaigos kodas 277329430;
	4. Registras: duomenys apie juridinį asmenį kaupiami ir saugomi – valstybės įmonės Registrų centro Klaipėdos filialas.
4. Reorganizuojamos ir reorganizavime dalyvaujančios viešosios įstaigos savininkė yra Šilutės rajono savivaldybė. Po reorganizavimo veiksiančios viešosios įstaigos Šilutės ligoninė savininke lieka Šilutės  rajono savivaldybė.

**II. REORGANIZAVIMO BŪDAS**

1. Reorganizavimo būdas: viešoji įstaiga Šilutės PSPC reorganizuojamas prijungimo būdu, prijungiant prie viešosios įstaigos Šilutės ligoninės.
2. Po reorganizacijos viešoji įstaiga Šilutės PSPC baigs veiklą ir bus išregistruota iš Juridinių asmenų registro, o viešoji įstaiga Šilutės ligoninė perims viešosios įstaigos Šilutės PSPC turtą, teises ir pareigas, tęs veiklą pervardinta viešoji įstaiga Šilutės ligoninė.

**III. REORGANIZAVIMO TIKSLAS**

1. Pagrindinis reorganizavimo tikslas – efektyvesnis žmoniškųjų, finansinių ir materialinių išteklių panaudojimas, optimizuojant valdymo struktūrą ir gerinat asmens sveikatos priežiūros paslaugų prieinamumą.
2. Reorganizuojama, siekiant užtikrinti reorganizavime dalyvaujančioje ir reorganizuojamoje viešosiose įstaigose priskirtų funkcijų racionalesnį vykdymą, sudaryti teisines ir vadybines prielaidas tinkamam veiklos valdymui užtikrinti, didinti veiklos efektyvumą, sutelkti žmogiškuosius ir materialinius išteklius paslaugoms teikti, tikslingai ir efektyviai naudoti Privalomojo sveikatos draudimo fondo biudžeto lėšas, mažinant valdymo bei ūkio išlaidas.
3. Reorganizavimas atliekamas steigėjo ir savininko – Šilutės rajono savivaldybės tarybos sprendimu.

**IV. TURTO VERTINIMAS IR INVENTORIZAVIMO TVARKA**

1. Reorganizuojamos viešosios įstaigos Šilutės PSPC turtas ir pareigos perimamos vadovaujantis Lietuvos Respublikos teisės aktų nustatyta tvarka.
2. Reorganizuojamos viešosios įstaigos Šilutės PSPC direktoriui pavedama iki 2016 m. lapkričio 30 d. pateikti viso įstaigos turto ( įskaitant išnuomotą ir gautą iš trečiųjų asmenų atsakingo saugojimo) kurį naudoja viešoji įstaiga, inventorizacijos aprašus.
3. Viešoji įstaiga Šilutės PSPC iki 2016 m. lapkričio 30 d. parengia:
	1. Inventorizavimo aprašus pagal 2014 m. spalio 3d. Lietuvos Respublikos Vyriausybės nutarimo Nr. 1070, 17 punktą.
	2. Gautinų (įskaitant ir Klaipėdos TLK) ir mokėtinų atsiskaitymų suderinimo aktus.
4. Teisės aktų nustatyta tvarka viešosios įstaigos Šilutės PSPC valdomas turtas nuo 2016 m. gruodžio 1 d. perduodamas viešajai įstaigai Šilutės ligoninei.

**V. PRIEVOLIŲ IR DOKUMENTŲ PERĖMĖJAS IR PERĖMIMO TERMINAI**

1. Viešosios įstaigos Šilutės PSPC direktorius įsipareigoja:
	1. Reorganizacijos laikotarpiu perduoti ilgalaikį ir trumpalaikį turtą pagal inventorizavimo aprašus teisės aktų nustatyta tvarka;
	2. Perduoti viešajai įstaigai Šilutės ligoninei šią dokumentaciją:
		1. Kokybės kontrolės dokumentus: įstaigos organizacinę struktūrą, vidaus tvarkos taisykles, informacijos pacientams teikimo tvarką, kokybės procedūras, įrangos patikros dokumentus;
		2. Archyvo dokumentus;
		3. Darbuotojų asmens bylas;
		4. Darbuotojų darbo sutartis ir darbuotojų darbo sutarčių registracijos žurnalą;
		5. Darbuotojų asmens sveikatos pasus F 048/a;
		6. Darbo saugos instruktavimo žurnalus;
		7. Darbuotojų pareiginius nuostatus;
		8. Etatų ir pareigybių sąrašus;
		9. Įstaigos leidimus-higienos pasus;
		10. Įstaigos draudimo polisą;
		11. Įstaigos veiklos duomenis, statistines ataskaitas;
		12. Nepanaudotų dokumentų blankus ir saugiųjų dokumentų blankus.
		13. Medicininę dokumentaciją;
	3. Atsiskaityti su SODRA, Valstybine mokesčių inspekcija (parengti suderinimo aktą ir sumokėti visus mokesčius už 2016 metus);
	4. Paruošti finansinę atskaitomybę bei pateikti steigėjui iki 2016 m. gruodžio 15 d., patvirtinant ją Šilutės rajono savivaldybės tarybos posėdyje;
	5. Atsiskaityti su Klaipėdos teritorine ligonių kasa, Sveikatos apsaugos ministerijos Statistikos skyriumi už 2016 metus;
	6. Atsiskaityti su kreditoriais.
	7. Negali priimti naujų darbuotojų, sudaryti naujų darbo sutarčių, prisiimti ilgalaikių įsipareigojimų, nedidinti kreditorių įsiskolinimų.
2. Viešosios įstaigos Šilutės ligoninės vyriausiasis gydytojas turi:
	1. Kreiptis į Valstybinę akreditacijos sveikatos priežiūros veiklai tarnybą prie Sveikatos apsaugos ministerijos patikslinti įstaigos licenciją;
	2. Sudaryti sutartį su Klaipėdos teritorine ligonių kasa dėl pirminių asmens sveikatos priežiūros paslaugų ir greitosios medicinos pagalbos paslaugų teikimo;
	3. Įregistruoti viešosios įstaigos Šilutės ligoninės naują įstatų redakciją teisės aktų nustatyta tvarka;
3. Reorganizacijos laikotarpiu viešosios įstaigos vykdo veiklą atskirai, turto buhalterinę apskaitą vykdo atskirai.
4. Viešosios įstaigos Šilutės PSPC direktorius raštu informuoja darbuotojus ir kreditorius apie reorganizaciją.
5. Viešosios įstaigos Šilutės ligoninės vyriausiasis gydytojas raštu informuoja darbuotojus ir kreditorius apie reorganizaciją.
6. Savivaldybės meras, vadovaudamasis teisės aktų nustatyta tvarka įspėja viešosios įstaigos Šilutės PSPC direktorių apie atleidimą.

**VI. JURIDINIŲ ASMENŲ PASIBAIGIMO MOMENTAS BEI TEISIŲ IR PAREIGŲ PERĖMIMAS**

1. Reorganizuojama viešoji įstaiga Šilutės PSPC baigia veiklą kaip juridinis asmuo nuo jo išregistravimo iš Juridinių asmenų registro dienos. Reorganizuojamos viešosios įstaigos Šilutės PSPC teisės ir pareigos perduodamos viešajai įstaigai Šilutės ligoninė nuo viešosios įstaigos Šilutės PSPC turto ir dokumentų perdavimo – priėmimo akto pasirašymo dienos.
2. Reorganizuojamų įstaigų teisės ir prievolės perimamos vadovaujantis Lietuvos Respublikos įstatymais, Lietuvos Respublikos Vyriausybės nutarimais ir kitais teisės aktais. Viešosios įstaigos Šilutės PSPC antspaudai nustatyta tvarka sunaikinami po to, kai šios įstaigos vadovas ir vyriausiasis finansininkas pasirašo įstaigos turto ir dokumentų perdavimo – priėmimo aktus.

**VII. VIEŠŲJŲ ĮSTAIGŲ VADOVŲ PAPILDOMOS TEISĖS IR PAREIGOS REORGANIZAVIMO METU**

1. Reorganizavimo laikotarpiu reorganizavime dalyvaujančios ir reorganizuojamos įstaigų vadovai užtikrina nepertraukiamą šių įstaigų įstatuose nurodytą veiklą.
2. Viešosios įstaigos Šilutės ligoninės ir viešosios įstaigos Šilutės PSPC vadovai užtikrina, kad:
	1. Ne vėliau kaip prieš trisdešimt dienų iki Šilutės rajono savivaldybės tarybos posėdžio (visuotinio dalininkų susirinkimo), kurio darbotvarkėje numatyta priimti sprendimą dėl reorganizavimo, apie parengtas reorganizavimo sąlygas viešai paskelbti internetiniame tinklalapyje [www.silute.lt](http://www.silute.lt) reorganizuojamų įstaigų kreditoriams. Pranešime nurodoma:

 - informacija apie visus reorganizavime dalyvaujančius juridinius asmenis (Lietuvos Respublikos CK 2-44 str. 1d. ir viešųjų įstaigų įstatymo 15 str. 2 d. 1p.);

 - reorganizavimo būdas, pasibaigiantys juridiniai asmenys ir tęsiantis veiklą po reorganizavimo juridinis asmuo;

 - momentas, nuo kurio pasibaigiančio juridinio asmens teisės ir pareigos pereina tęsiančiam veiklą po reorganizavimo juridiniam asmeniui;

 - kur ir nuo kada galima susipažinti su reorganizavimo sąlygomis, po reorganizavimo veiklą tęsiančios viešosios įstaigos Šilutės ligoninės įstatų naujos redakcijos projektu bei su praėjusių trejų finansinių metų finansinėmis atskaitomybėmis;

24.2. Reorganizavimo sąlygos ne vėliau kaip reorganizavimo sąlygų viešo paskelbimo dieną pateikiamos Juridinių asmenų registrui.

25. Reorganizavimas laikomas baigtu, kai Juridinių asmenų registre išregistruojama reorganizuojama viešoji įstaiga Šilutės PSPC.

26. Po viešosios įstaigos Šilutės PSPC reorganizavimo pabaigos Juridinių asmenų registrui visus dokumentus pateikia viešosios įstaigos Šilutės ligoninės vadovas.

27. Turto, teisių bei pareigų perdavimo – priėmimo aktus pasirašo reorganizuojamos viešosios įstaigos Šilutės PSPC direktorius, vyriausiasis finansininkas ir reorganizavime dalyvaujančios bei po reorganizavimo tęsiančios veiklą viešosios įstaigos Šilutės ligoninės vyriausiasis gydytojas ir vyriausiasis finansininkas.

Viešosios įstaigos Šilutės ligoninės

vyriausiasis gydytojas Darius Steponkus

Viešosios įstaigos Šilutės PSPC

direktorius Liutauras Indriuška

PATVIRTINTA

Šilutės rajono savivaldybės

tarybos 2016 m. birželio 30 d.

sprendimu Nr. T1-

**VIEŠOSIOS ĮSTAIGOS ŠILUTĖS LIGONINĖS ĮSTATAI**

# I. SKYRIUS

# BENDROSIOS NUOSTATOS

1. Viešoji įstaiga Šilutės ligoninė (toliau – įstaiga) yra Lietuvos nacionalinės sveikatos sistemos (toliau tekste – LNSS) iš Šilutės rajono savivaldybės turto ir lėšų įsteigtas pelno nesiekiantis ribotos civilinės atsakomybės viešasis juridinis asmuo, teikiantis jo įstatuose numatytas asmens sveikatos priežiūros paslaugas pagal įstaigai suteiktą licenciją.
2. Įstaiga savo veikloje vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos vietos savivaldos įstatymu, Lietuvos Respublikos sveikatos priežiūros įstaigų įstatymu, Lietuvos Respublikos sveikatos sistemos įstatymu, Lietuvos Respublikos sveikatos draudimo įstatymu, Lietuvos Respublikos viešųjų įstaigų įstatymu, Lietuvos Respublikos Vyriausybės nutarimais, Lietuvos Respublikos medicinos ir higienos normomis, patvirtintomis Lietuvos Respublikos sveikatos apsaugos ministro įsakymais, šiais įstatais, steigėjo sprendimais ir kitais teisės aktais.
3. Įstaiga turi ūkinį, finansinį, organizacinį ir teisinį savarankiškumą, ženklą, sąskaitas bankuose.
4. Įstaigos buveinės adresas – Rusnės g. 1 Šilutė.
5. Įstaiga pagal savo prievoles atsako tik jai nuosavybės teise priklausančiu turtu. Įstaiga neatsako už dalininko įsipareigojimus.
6. Įstaigos finansiniai metai sutampa su kalendoriniais metais.
7. Įstaigos teisinė forma – viešoji įstaiga.
8. Įstaiga turi antspaudą.
9. Įstaigos steigėja – Šilutės rajono savivaldybė, savininko teises įgyvendina –Savivaldybės taryba (toliau – Taryba).
10. Įstaiga yra paramos gavėja.
11. Įstaigos veiklos laikotarpis neribotas.

**II. SKYRIUS**

**ĮSTAIGOS VEIKLOS TIKSLAI, UŽDAVINIAI, SRITYS IR RŪŠYS**

1. Pagrindinis įstaigos veiklos tikslas – gerinti Šilutės rajono gyventojų ir visų Lietuvos gyventojų sveikatą, mažinti gyventojų sergamumą ir mirtingumą, kokybiškai teikti sveikatos priežiūros paslaugas.
2. Pagrindiniai įstaigos veiklos uždaviniai yra žmonių sveikatos priežiūros veikla:
	1. teikti, kvalifikuotas ambulatorines pirminės ir antrinės asmens sveikatos priežiūros paslaugas priėmimo skyriuje;
	2. organizuoti ir teikti nespecializuotas, kvalifikuotas pirminės asmens sveikatos priežiūros paslaugas;
	3. teikti dienos stacionaro paslaugas vaikams ir suaugusiems;
	4. teikti paliatyvios pagalbos paslaugas stacionare;
	5. teikti ambulatorines slaugos ir palaikomojo gydymo paslaugas;
	6. teikti būtinąją medicinos pagalbą;
	7. teikti specializuotas, daugiaprofilines antro lygio ambulatorines ir stacionarines sveikatos priežiūros paslaugas pacientams;
	8. teikti pirmo lygio stacionarines slaugos ir palaikomojo gydymo paslaugas;
	9. teikti socialinės globos paslaugas.
3. Įstaigos pagrindinė veiklos sritis: asmens sveikatos priežiūros paslaugų, nurodytų įstaigos asmens sveikatos priežiūros licencijoje, teikimas.
4. Pagrindinės įstaigos veiklos sritys (veiklos rūšys pagal Statistikos departamento prie Lietuvos Respublikos Vyriausybės generalinio direktoriaus 2007 m. spalio 31 d. įsakymu Nr. DĮ-226 patvirtintą Ekonominės veiklos rūšių klasifikatorių):
	1. (86.10) Ligoninių veikla;
	2. (86.10.10) Bendrosios paskirties ligoninių veikla;
	3. (86.10.40) Slaugos ligoninių veikla;
	4. (86.21) Bendrosios praktikos gydytojų veikla;
	5. (86.22) Gydytojų specialistų veikla;
	6. (86.23) Odontologinės praktikos veikla;
	7. (86.90) Kita žmonių sveikatos priežiūros veikla;
	8. (86.90.10) Viduriniojo medicinos personalo paslaugų teikimas ligoniams ne ligoninėse;
	9. (86.90.20) Kraujo perpylimo įstaigų ir kraujo bankų veikla;
	10. (86.90.30) Medicinos laboratorijų veikla;
	11. (86.90.40) Greitosios pagalbos veikla;
	12. (87.10) Stacionarinė slaugos įstaigų veikla;
	13. (87.90) Kita stacionarinė globos veikla;
	14. (88.9) Kita nesusijusi su apgyvendinimu socialinio darbo veikla;
	15. (96.01) Tekstilės ir kailių gaminių skalbimas;
	16. Kita veikla susijusi su sveikatos priežiūros paslaugų teikimu pacientams.
5. Įstaiga turi teisę verstis kita įstatymais neuždrausta ūkine komercine veikla, susijusia su įstaigos veiklos tikslų pasiekimu.
6. Įstatymų nustatytais atvejais įstaiga gali imtis tam tikros rūšies veiklos tik gavusi įstatymo nustatyta tvarka išduotą licenciją. Įstaiga privalo turėti visas licencijas (leidimus), kurios įstatymuose numatytos kaip būtinos jos veiklos sąlygos.

**III. SKYRIUS**

**ĮSTAIGOS TEISĖS IR PAREIGOS**

1. Savo veikloje vadovaudamasi Lietuvos Respublikos įstatymais ir kitais teisės aktais, siekdama savo tikslų ir vykdydama įstatuose nurodytus uždavinius įstaiga turi teisę:
	1. turėti sąskaitas bankuose;
	2. turėti savo firminį ženklą;
	3. pirkti ar kitaip įsigyti savo veiklai reikalingą turtą ir juo disponuoti įstatymų, kitų norminių aktų bei šių įstatų nustatyta tvarka;
	4. teikti bei gauti paramą, paveldėti pagal testamentą;
	5. teikti mokamas paslaugas teisės aktų nustatyta tvarka;
	6. sudaryti sutartis ir prisiimti įsipareigojimus;
	7. steigti ir stoti į ne pelno organizacijas, asociacijas, tarp jų ir tarptautines, dalyvauti jų veikloje;
	8. naudoti įstaigos lėšas įstatuose numatytiems tikslams ir uždaviniams įgyvendinti;
	9. skelbti konkursus, susijusius su įstaigos veikla, ir juos organizuoti;
	10. suderinus su Stebėtojų taryba nustatyti darbo apmokėjimo tvarką, teikiamų paslaugų kainas, išskyrus tuos atvejus, kai pagal Lietuvos Respublikos įstatymus ir kitus teisės aktus jos pacientams turi būti teikiamos nemokamai arba privaloma laikytis Lietuvos Respublikos įstatymų ar kitų norminių teisės aktų reguliuojamų kainų;
	11. sudaryti tikslines sąmatas, turėti tam tikslui specialiąsias sąskaitas;
	12. įstatymų ir norminių aktų nustatyta tvarka naudotis bankų kreditais, jei neprieštarauja įstatymui, – gauti paskolas iš kitų subjektų;
	13. užmegzti ryšius su šalies ir užsienio partneriais, keistis specialistais, dalytis patirtimi ir kitaip bendradarbiauti;
2. Vykdydama savo uždavinius ir siekdama nurodytų tikslų, naudodamasi išvardytomis teisėmis, įstaiga privalo:
	1. užtikrinti būtinąją medicinos pagalbą;
	2. įgyvendinti būtinąsias visuomenės sveikatos priežiūros priemones pagal Sveikatos apsaugos ministerijos patvirtintą sąrašą;
	3. teikti tik tas asmens sveikatos priežiūros paslaugas, kurios nurodytos įstaigai išduotoje licencijoje;
	4. drausti įstaigą civilinės atsakomybės draudimu;
	5. naudoti tik tas sveikatos priežiūros technologijas, kurios yra nustatyta tvarka aprobuotos ir (ar) leistos naudoti Lietuvos Respublikoje. Medicinos gaminiai turi būti įtraukti į Medicinos gaminių registrą, kurio nuostatus tvirtina Sveikatos apsaugos ministerija;
	6. pildyti ir saugoti pacientų gydymo stacionare istorijas, asmens sveikatos istorijas, kitą medicininę dokumentaciją ir teikti informaciją apie pacientą valstybės institucijoms ir kitoms įstaigoms įstatymų nustatyta tvarka;
	7. Lietuvos Respublikos įstatymų numatyta tvarka atlyginti žalą, padarytą paciento sveikatai teikiant sveikatos priežiūros paslaugas;
	8. saugoti paciento medicininę paslaptį, išskyrus atvejus, kai asmens sveikatos priežiūros įstaiga teisės aktų nustatyta tvarka privalo pateikti informaciją apie pacientą arba kai pacientas sutinka skelbti informaciją apie jo sveikatą;
	9. informuoti teisės aktų nustatyta tvarka kompetentingas institucijas apie įstaigoje įvykusius vidaus infekcijų atvejus ir protrūkius, įvykusius ekstremalius įvykius, žalos paciento sveikatai padarymo atvejus;
	10. teikti nemokamas planines sveikatos priežiūros paslaugas, įsitikinus, kad pacientas turi teisę į tokias paslaugas;
	11. nustatyta tvarka vykdyti buhalterinę apskaitą, teikti finansinę buhalterinę ir statistinę informaciją valstybės institucijoms ir įstaigos savininkui – dalininkui;
	12. mokėti mokesčius įstatymų ir teisės aktų nustatyta tvarka;
	13. užtikrinti lygias pacientų teises į teikiamas sveikatos priežiūros paslaugas;
	14. nenusižengti Lietuvos Respublikos įstatymams, poįstatyminiams aktams, geriems papročiams ir bendriems žmogiškos moralės principams;
	15. užtikrinti nepertraukiamą prie įstaigos prisirašiusių pacientų (visomis dienomis ištisą parą) pirminės ambulatorinės asmens sveikatos priežiūros paslaugų (išskyrus odontologijos sveikatos priežiūros paslaugas) teikimą sveikatos apsaugos ministro nustatyta tvarka.
3. Įstaiga gali turėti kitų teisių ir pareigų, kurios neprieštarauja Lietuvos Respublikos įstatymams, kitiems teisės aktams bei neprieštarauja įstaigos steigimo dokumentams ir veiklos tikslams.

**IV. SKYRIUS**

**ĮSTAIGOS DALININKAS, ASMENS TAPIMO NAUJU DALININKU TVARKA**

1. Įstaigos dalininkė (savininkė) – vienintelė įstaigos dalininkė, kurios priimti sprendimai prilyginami visuotiniame dalininkų susirinkime priimtiems sprendimams, yra Šilutės rajono savivaldybė. Savivaldybės institucija, įgyvendinanti savivaldybės, kaip įstaigos dalininkės (savininkės), turtines ir neturtines teises ir pareigas – Šilutės rajono savivaldybės taryba. Šilutės rajono savivaldybės taryba (toliau – dalininkė-savininkė) turi visas teises ir pareigas, kurios yra numatytos dalininkui.
2. Viešosios įstaigos dalininku gali būti fizinis ar juridinis asmuo, kuris Lietuvos Respublikos viešųjų įstaigų įstatymo ir įstaigos įstatų nustatyta tvarka yra perdavęs įstaigai įnašą ir turi Lietuvos Respublikos viešųjų įstaigų įstatymo, kitų įstatymų ir įstatų nustatytas dalininko teises, taip pat asmuo, kuriam dalininko teisės yra perleistos įstatų ar įstatymų nustatyta tvarka.
3. Naujo dalininko piniginio įnašo dydį nustato visuotinis dalininkų susirinkimas. Jei dalininko įnašas yra materialus arba nematerialus turtas, kartu pateikiamas turto vertinimo aktas.
4. Asmuo priimamas dalininku tokia tvarka:
	1. pageidaujantis tapti dalininku asmuo, pateikia įstaigos vyriausiajam gydytojui prašymą juo tapti. Asmens prašyme turi būti nurodyti duomenys apie jį (fizinio asmens vardas, pavardė, asmens kodas, gyvenamoji vieta arba adresas korespondencijai; juridinio asmens pavadinimas, teisinė forma, kodas, buveinė; atstovo vardas, pavardė), išreikštas pritarimas Įstaigos veiklos tikslams ir nurodytas asmens numatomas įnašas į dalininkų kapitalą, šio įnašo dydis (kai numatomas įnašas yra pinigai) ar vertė (kai numatomas įnašas yra materialusis ar nematerialusis turtas) ir įnašo perdavimo įstaigai terminas;
	2. asmuo tampa dalininku visuotinio dalininkų susirinkimo sprendimu;
	3. visuotiniam dalininkų susirinkimui priėmus sprendimą priimti dalininką, pageidavęs dalininku tapti asmuo juo tampa, perdavęs įstaigai savo prašyme nurodytą įnašą.
5. Dalininko teises įgijęs asmuo dalininku tampa tokia tvarka:
	1. apie tai, kad įgijo dalininko teises, raštu praneša įstaigos vyriausiajam gydytojui ir kartu pateikia jam dalininko teisių įgijimą liudijantį dokumentą ar jo išrašą. Pranešime turi būti nurodyta dalininkas, kurio turėtas dalininko teises asmuo įgijo (fizinio asmens vardas, pavardė, asmens kodas, juridinio asmens pavadinimas); asmuo, įgijęs dalininko teises (fizinio asmens vardas, pavardė, asmens kodas, gyvenamosios vietos adresas ar adresas korespondencijai; juridinio asmens pavadinimas, buveinė, kodas, atstovo vardas, pavardė); dalininko teisių įgijimo data;
	2. dalininku tapusio asmens įnašo į dalininkų kapitalą vertė atitinka dalininko teises  perleidusio dalininko turėtų įnašų vertę.
6. Pageidavusiam tapti dalininku asmeniui atlikus šių Įstatų 19.3 papunktyje nurodytus ar dalininko teises įgijusiam asmeniui atlikus šių įstatų 20.1 papunktyje nurodytus veiksmus, įstaigos vyriausiasis gydytojas per 2 darbo dienas įrašo naują dalininką ir jo įnašo vertę į įstaigos dokumentus, atsižvelgdamas atitinkamai į šių Įstatų 19.3 papunkčio nuostatas ar 20.1 papunkčio nuostatas.
7. Atlikus šių Įstatų 21 punkte nurodytus veiksmus, naujam dalininkui išduodamas jo įnašų vertę patvirtinantis dokumentas.
8. Įstaigos dalininko teisės gali būti parduotos ar perduotos kitiems asmenims Lietuvos Respublikos viešųjų įstaigų įstatymo ir įstatymų, reglamentuojančių valstybės ir savivaldybių turto valdymą, naudojimą ir disponavimą juo, nustatytais atvejais ir būdais. Asmuo, įgijęs dalininko teises, tampa įstaigos dalininku nuo jo įregistravimo įstaigos dokumentuose dienos.

**V. SKYRIUS**

**DALININKO ĮNAŠŲ PERDAVIMAS ĮSTAIGAI**

1. Dalininkų įnašai įstaigai perduodami tokia tvarka:
	1. pinigai įnešami į įstaigos sąskaitą;
	2. materialusis ir nematerialusis turtas įstaigai perduodamas surašant turto perdavimo aktą. Aktą pasirašo turtą perduodantis asmuo (steigėjas, dalininkas, dalininku tapti pageidaujantis asmuo) ir vyriausias gydytojas. Kartu su perduodamu turtu įstaigai pateikiama ir šio turto vertinimo ataskaita, kuri turi būti sudaryta ne vėliau kaip prieš 6 mėnesius iki turto perdavimo įstaigai. Turto vertinimas atliekamas perduodamo turto savininko lėšomis.

**VI. SKYRIUS**

**ĮSTAIGOS VALDYMO ORGANAI**

1. Įstaiga įgyja civilines teises, prisiima civilines pareigas ir jas įgyvendina per savo valdymo organus.
	1. Įstaigos valdymo organai:
		1. Visuotinis dalininkų susirinkimas;
		2. Vyriausiasis gydytojas (vienasmenis valdymo organas) ;
		3. Įstaigos administracija.
2. Įstaigoje sudaromi kolegialūs patariamieji organai: Stebėtojų taryba, Gydymo taryba, Slaugos taryba, Medicinos etikos komisija.

**VII. SKYRIUS**

**VISUOTINIO DALININKŲ SUSIRINKIMO KOMPETENCIJA**

1. Visuotino dalininkų susirinkimo kompetencijai priskiriama:
	1. tvirtinti, keisti ir papildyti įstaigos įstatus;
	2. nustatyti įstaigai ir filialams privalomas veiklos užduotis;
	3. detalizuoti įstaigos turto naudojimą, valdymą ir disponavimą pagal Vyriausybės nustatytą tvarką;
	4. pavesti įstaigos vyriausiajam gydytojui nustatyti asmens sveikatos priežiūros įstaigos teikiamų paslaugų kainas bei jų skaičiavimo metodikas;
	5. steigti įstaigos filialus, gavus įstaigos administracijos projektą dėl įstaigos reorganizavimo, spręsti klausimą dėl įstaigos reorganizavimo ar likvidavimo;
	6. nustatyti ar pavesti įstaigos vyriausiajam gydytojui nustatyti įstaigos išlaidų, skirtų darbo užmokesčiui ir medikamentams, normatyvus;
	7. nustatyti įstaigos valdymo organų narių ir revizoriaus atlyginimus;
	8. gauti informaciją apie įstaigos veiklą;
	9. sudaryti kolegialius organus;
	10. tvirtinti įstaigos metinį finansinės atskaitomybės rinkinį ir įstaigos veiklos ataskaitą;
	11. išklausyti įstaigos vadovo ataskaitą ir priimti sprendimus dėl šios ataskaitos;
	12. priimti sprendimą dėl įstaigai perduoto panaudos pagrindu ilgalaikio turto perleidimo, nuomos, įkeitimo;
	13. skirti ir atleisti likvidatorių;
	14. rinkti auditorių ar audito įmonę;
	15. priimti sprendimus dėl įstaigos audito;
	16. turėti kitų teisių ir pareigų, jei jos neprieštarauja įstatymams, bei kitiems teisės aktams.
2. Įstaigos visuotinis dalininkų susirinkimas gali spręsti ir kitus įstatymų visuotinio dalininkų susirinkimo kompetencijai priskirtus klausimus.

**VIII. SKYRIUS**

**ĮSTAIGOS VALDYMAS**

1. Įstaigos vyriausiasis gydytojas išrenkamas viešo konkurso būdu pagal Savivaldybės mero potvarkiu patvirtintus konkurso nuostatus ir vadovaujantis Sveikatos apsaugos ministerijos nustatytais kvalifikaciniais reikalavimais penkeriems metams.
2. Vyriausiojo gydytojo kvalifikacija turi atitikti Sveikatos apsaugos ministerijos patvirtintus kvalifikacinius reikalavimus.
3. Vyriausiasis gydytojas savo veikloje vadovaujasi įstatymais, kitais teisės aktais, šiais įstatais, visuotinio dalininkų susirinkimo sprendimais ir pareigybės aprašymu. Vyriausiojo gydytojo kompetencijai priskiriama:
	1. organizuoti įstaigos veiklą ir veikti įstaigos vardu santykiuose su kitais juridiniais ir fiziniais asmenimis;
	2. sudaryti ir nutraukti darbo sutartis su įstaigos darbuotojais, nustatyta tvarka juos skatinti arba skirti drausmines nuobaudas;
	3. prisiimti atsakomybę už finansinės atskaitomybės sudarymą;
	4. pateikti informaciją visuomenei apie įstaigos veiklą;
	5. vadovauti įstaigos pagrindinei ir ūkinei veiklai, tvarkyti jos reikalus, užtikrinti saugias ir sveikas įstaigos darbuotojų darbo sąlygas;
	6. teikti duomenis ir dokumentus Juridinių asmenų registrui;
	7. pateikti įstaigos metinių finansinių ataskaitų rinkinį ir praėjusių finansinių metų viešosios įstaigos veiklos ataskaitą visuotiniam dalininkų susirinkimui;
	8. atstovauti įstaigai teisme ir kitose institucijose;
	9. atidaryti ir uždaryti sąskaitas bankų įstaigose;
	10. be įgaliojimo veikti įstaigos vardu ar įgalioti kitus asmenis vykdyti jo kompetencijai priskirtas funkcijas;
	11. suderinus su stebėtojų taryba, patvirtinti darbuotojų darbo apmokėjimo tvarką;
	12. leisti įsakymus, duoti nurodymus, privalomus visiems darbuotojams;
	13. tvirtinti įstaigos darbo tvarkos taisykles, parengti ir tvirtinti darbuotojų pareigybių aprašymus, skyrių veiklos nuostatus, kitus vidaus dokumentus. Suderinus su dalininku-savininku, tvirtinti filialų nuostatus;
	14. rengti padalinių ir filialų vadovų atestaciją;
	15. informuoti dalininką-savininką apie neefektyviai dirbančius įstaigos padalinius ir filialus bei pagal savo kompetenciją spręsti dėl jų tolesnės veiklos;
	16. atsakyti už perduoto pagal panaudos sutartį bei įstaigos įsigyto turto tinkamą naudojimą ir išsaugojimą;
	17. įstaigos vardu pasirašyti dokumentus ir įgalioti kitus asmenis vykdyti įstaigos vadovo kompetencijos funkcijas;
4. Įstaigoje turi būti vyriausiasis finansininkas.
5. Įstaigos vyriausiojo gydytojo ir vyriausiojo finansininko pareigų negali eiti tas pats asmuo bei asmenys, susiję giminystės ar svainystės ryšiais (tėvai, įtėviai, sutuoktiniai, broliai, seserys, vaikai, taip pat sutuoktinio broliai, seserys, tėvai ir vaikai).
6. Įstaigos vyriausiasis finansininkas atsako už:
	1. tinkamą apskaitos tvarkymo kontrolę;
	2. atsiskaitymų kontrolę;
	3. išankstinę finansų kontrolę, kurios metu nustatoma: ar ūkinės operacijos bus atliekamos neviršijant patvirtintų sąmatų ir ar atitinka patvirtintus asignavimus; ar ūkinės operacijos dokumentai yra tinkamai parengti ir ar ūkinė operacija yra teisėta.
7. Vyriausiasis finansininkas vykdydamas išankstinę finansų kontrolę, pasirašo arba atsisako pasirašyti atitinkamus dokumentus, leidžiančius atlikti ūkinę operaciją.
8. Vyriausiasis finansininkas:
	1. pasirašydamas ūkinės operacijos dokumentus, patvirtina, kad ūkinė operacija yra teisėta, dokumentai, susiję su ūkinės operacijos atlikimu, yra tinkamai parengti ir kad jai atlikti pakaks patvirtintų asignavimų lėšų;
	2. ūkinės operacijos dokumentus grąžina juos rengusiam darbuotojams arba darbuotojui, jeigu išankstinės finansų kontrolės metu nustato, kad ūkinė operacija yra neteisėta arba kad jai atlikti nepakaks patvirtintų asignavimų, kad ūkinę operaciją pagrindžiantys dokumentai yra netinkamai parengti. Nustatęs šiuos faktus, vyriausiasis finansininkas privalo atsisakyti pasirašyti ūkinės operacijos dokumentus ir, nurodydamas atsisakymo priežastis, apie tai raštu pranešti vyriausiajam gydytojui, kuris gali atsisakyti tvirtinti ūkinę operaciją arba raštu nurodyti ją atlikti;
	3. atlikdamas išankstinę finansų kontrolę, turi teisę be atskiro vyriausiojo gydytojo nurodymo gauti iš įstaigos darbuotojų raštiškus ir žodinius paaiškinimus dėl dokumentų ūkinei operacijai atlikti parengimo ir ūkinės operacijos atlikimo bei dokumentų kopijas.
	4. Siekdami užtikrinti patikimą finansų valdymą ir apskaitą bei tinkamą finansinės atskaitomybės sudarymą, visi įstaigos asmens padaliniai privalo laikytis įstaigos vyriausiojo gydytojo patvirtintų finansų kontrolės taisyklių.
9. Administracija organizuoja ir valdo įstaigos veiklą. Administracijos darbo reglamentą tvirtina administracijos vadovas – vyriausiasis gydytojas.

**IX.SKYRIUS**

 **KOLEGIALŪS PATARIAMIEJI ORGANAI IR JŲ KOMPETENCIJA**

1. Įstaigos veiklos viešumui užtikrinti penkeriems metams sudaromas kolegialus patariamasis organas – įstaigos stebėtojų taryba (toliau – stebėtojų taryba).
2. Stebėtojų taryba sudaroma iš penkių narių: dviejų visuotinio dalininkų susirinkimo paskirtų atstovų, vieno Šilutės rajono savivaldybės tarybos nario, vieno visuotinio dalininkų  susirinkimo paskirto visuomenės atstovo, vieno įstaigos sveikatos priežiūros specialistų profesinių sąjungų atstovo.
3. Stebėtojų taryba sudaroma įstatymo nustatyta tvarka ir dirba pagal pačios patvirtintus darbo nuostatus.
4. Į stebėtojų tarybą negali įeiti asmenys, kurie dirba įstaigos valdymo organuose, valstybinėje ar teritorinėje ligonių kasose, taip pat draudimo organizacijose, kurios užsiima sveikatos draudimu.
5. Stebėtojų tarybos narys gali atsistatydinti iš savo pareigų kadencijai nepasibaigus, apie tai raštu įspėjęs stebėtojų tarybą ir jį delegavusią instituciją ne vėliau kaip prieš keturiolika dienų.
6. Stebėtojų tarybos narys gali būti atšauktas iš stebėtojų tarybos:
	1. jo raštišku prašymu;
	2. institucijos, delegavusios savo atstovą į stebėtojų tarybą, sprendimu;
	3. įstaigos sveikatos priežiūros specialistų profesinės sąjungos nutarimu, jeigu ji buvo  delegavusi savo atstovą.
7. Vietoj atsistatydinusio ar atšaukto stebėtojų tarybos nario atitinkama jį skyrusi institucija skiria naują narį;
8. Stebėtojų tarybos kompetencija:
	1. analizuoti įstaigos veiklą;
	2. išklausyti ir įvertinti vyriausiojo gydytojo parengtą metinės veiklos ataskaitą;
	3. stebėtojo teisėmis dalyvauti įstaigos organizuotame konkurse įstatuose išvardytoms pareigoms eiti ir pareikšti savo nuomonę dalininkui;
	4. suderinti įstaigos vyriausiojo gydytojo pateiktą darbuotojų darbo apmokėjimo tvarką;
9. Stebėtojų tarybos veiklos forma – posėdžiai. Posėdžius, jei reikia, kviečia, jų vietą ir laiką nustato, darbotvarkę sudaro, jiems pirmininkauja stebėtojų tarybos pirmininkas.
10. Kiti stebėtojų tarybos veiklos klausimai nustatyti stebėtojų tarybos tvirtinamuose darbo nuostatuose.
11. Stebėtojų tarybos nariai turi teisę susipažinti su įstaigos vidaus dokumentais, susijusiais su taryboje nagrinėjamais klausimais, gauti kitą reikalingą informaciją, jei reikia, išklausyti specialistų nuomonę.
12. Stebėtojų tarybos nariai atsako už savo veiklą ir konfidencialios informacijos išsaugojimą teisės aktų nustatyta tvarka.
13. Stebėtojų taryba savo veiklą pradeda visuotiniam dalininkų susirinkimui priėmus sprendimą dėl Stebėtojų tarybos sudėties patvirtinimo ir atlieka savo funkcijas, iki bus patvirtinta nauja Stebėtojų taryba.
14. Stebėtojų tarybos nariai už savo veiklą atsako įstatymų nustatyta tvarka.
15. Ginčus, iškilusius tarp Stebėtojų tarybos ir įstaigos, sprendžia savininko-dalininko sudaryta komisija.
16. Įstaigos gydymo taryba sudaroma iš įstaigos padalinių ir filialų gydytojų. Gydymo tarybą sudaro vyriausiasis gydytojas. Gydymo tarybai pirmininkauja įstaigos vyriausiasis gydytojas arba jo įgaliotas administracijos darbuotojas. Gydymo taryba veikla pagal vyriausiojo gydytojo patvirtintą darbo reglamentą.
17. Gydymo tarybos kompetencija:
	1. svarstyti asmens sveikatos priežiūros organizavimo ir tobulinimo klausimus;
	2. periodiškai rengti klinikines konferencijas ir seminarus;
	3. svarstyti naujų asmens sveikatos priežiūros technologijų bei pirmaeilės įrangos įsigijimo klausimus;
	4. siūlyti vyriausiajam gydytojui sudaryti įstaigoje gydytų pacientų mirčių, epidemiologijos klausimų nagrinėjimo ir kitas su asmens sveikatos priežiūra susijusias komisijas;
	5. analizuoti gydymo kokybę ir klaidas;
	6. tikrinti vyriausiojo gydytojo įsakymų ir nurodymų vykdymą, kaupti ir analizuoti įstaigos struktūrinių padalinių bei atskirų darbuotojų pasiūlymus ir rekomendacijas;
	7. analizuoti specialistų dalykinės kvalifikacijos būklę ir teikti vyriausiajam gydytojui pasiūlymus dėl būtinųjų specializacijų, kvalifikacijos kėlimo/tobulinimo;
	8. svarstyti struktūrinių padalinių darbo organizavimo ir veiklos rezultatus atsižvelgiant į statistinius ir ekonominius duomenis ir rodiklius;
	9. aptarti pradedančiųjų dirbti gydytojų ruošimąsi praktinei veiklai;
	10. nagrinėti sanitarinio epidemiologinio režimo problemas, analizuoti tyrimų ir gydymo planų vykdymą, sutartinių įsipareigojimų bei programų vykdymą, svarstyti medicinos dokumentacijos pildymo kokybės klausimus.
18. Gydymo taryba svarstomais klausimais gali teikti rekomenduojamo pobūdžio pasiūlymus įstaigos administracijai. Jei įstaigos administracija su pasiūlymu nesutinka, gydymo taryba jį gali pateikti savininkui- dalininkui.
19. Įstaigos slaugos taryba sudaroma iš įstaigos padalinių ir filialų slaugos specialistų. Slaugos tarybai pirmininkauja įstaigos vyriausiasis gydytojas arba jo įgaliotas administracijos darbuotojas. Slaugos taryba veikla pagal įstaigos vyriausiojo gydytojo patvirtintą darbo reglamentą.
20. Slaugos tarybos kompetencija:
	1. svarstyti pacientų slaugos organizavimo ir tobulinimo klausimus, siūlyti perspektyvias ligonių slaugymo kryptis, numatyti jų realizavimo būdus;
	2. analizuoti slaugos darbuotojų kvalifikacijos kėlimo poreikius ir siūlyti įvairias kvalifikacijos kėlimo formas;
	3. organizuoti slaugos studentų praktiką, teikti pasiūlymus, kaip ją tobulinti.
21. Slaugos taryba svarstomais klausimais gali teikti pasiūlymus įstaigos administracijai. Jei įstaigos administracija su pasiūlymu nesutinka, su pasiūlymu, slaugos taryba turi teisę pateikti siūlymą savininkui – dalininkui.
22. Įstaigoje sudaroma medicinos etikos komisija, kuri kontroliuoja, kaip laikomasi medicinos etikos reikalavimų. Medicinos etikos komisija sudaroma, jos nuostatai ir darbo reglamentas tvirtinami vadovaujantis Sveikatos apsaugos ministerijos patvirtintais Sveikatos priežiūros įstaigos medicinos etikos komisijos pavyzdiniais nuostatais.
23. Patariamųjų organų – Stebėtojų tarybos, Gydymo tarybos, Slaugos tarybos, Medicinos etikos komisijos – nariams už darbą nemokama.

**X. SKYRIUS**

**ĮSTAIGOS ĮSTATŲ PAKEITIMAS IR PAPILDYMAS**

1. Iniciatyvos teisę keisti ir papildyti įstaigos įstatus turi įstaigos vyriausiasis gydytojas, įstaigos administracija ir visuotinis dalininkų susirinkimas.
2. Įstatų pakeitimus ir papildymus tvirtina visuotinis dalininkų susirinkimas.
3. Įstatų pakeitimai ir papildymai registruojami Lietuvos Respublikos viešųjų įstaigų įstatymo ir kitų norminių teisės aktų nustatyta tvarka. Jie įsigalioja nuo įregistravimo Juridinių asmenų registre dienos.

**XI. SKYRIUS**

**VYRIAUSIOJO GYDYTOJO, PADALINIŲ, FILIALŲ VADOVŲ IR SVEIKATOS PRIEŽIŪROS SPECIALISTŲ PRIĖMIMAS Į DARBĄ**

1. Įstaigos vyriausiasis gydytojas į darbą priimamas viešo konkurso būdu penkeriems metams. Viešą konkursą organizuoja ir jo nuostatus mero potvarkiu tvirtina Šilutės rajono savivaldybės meras. Darbo sutartį su įstaigos vyriausiuoju gydytoju sudaro ir ją nutraukia įstatymų nustatyta tvarka, nustato įstaigos vyriausiojo gydytojo darbo sutarties sąlygas, tvirtina įstaigos vyriausiojo gydytojo pareiginę instrukciją (pareigybės aprašymą), skiria drausmines nuobaudas ir skatinimus mero potvarkiais Šilutės rajono savivaldybės meras. Su įstaigos vyriausiuoju gydytoju gali būti sudaryta jo visiškos materialinės atsakomybės sutartis.
2. Įstaigos padalinių ir filialų vadovai į pareigas priimami viešo konkurso būdu, viešą konkursą organizuoja ir jo nuostatus tvirtina vyriausiasis gydytojas.
3. Įstaigos sveikatos priežiūros specialistai į darbą priimami ir iš darbo atleidžiami Darbo kodekso nustatyta tvarka ir pagrindais.
4. Vyriausiasis gydytojas turi teisę organizuoti padalinių ir filialų vadovų atestaciją.
5. Įstaigos, padalinių ir filialų vadovais gali būti asmenys, kurie atitinka Lietuvos Respublikos sveikatos apsaugos ministerijos patvirtintus kvalifikacinius reikalavimus.

**XII. SKYRIUS**

**ĮSTAIGOS FILIALŲ STEIGIMAS IR LIKVIDAVIMAS**

1. Įstaiga gali turėti filialų. Filialas yra įstaigos padalinys, turintis atskirą buveinę bei administraciją. Filialas nėra juridinis asmuo ir veikia įstaigos, kaip juridinio asmens, vardu pagal įstaigos įstatus ir jos administracijos vadovo suteiktus įgaliojimus, kurie nurodyti filialo nuostatuose. Filialų skaičius neribojamas. Filialo turtas yra apskaitomas įstaigos finansinėje atskaitomybėje, taip pat atskiroje filialo finansinėje atskaitomybėje. Filialas yra įstaigos struktūrinis padalinys, atliekantis visas ar dalį įstaigos funkcijų. Filialas gali turėti subsąskaitą. Jį steigia, reorganizuoja ir likviduoja visuotinis dalininkų susirinkimas įstatymų nustatyta tvarka. Apie filialo veiklą jų vadovai atsiskaito įstaigos vyriausiajam gydytojui ir kitiems patariamiesiems valdymo organams įstaigos įstatų nustatyta tvarka.

**XIII.SKYRIUS**

**ĮSTAIGOS LĖŠŲ ŠALTINIAI IR NAUDOJIMAS**

1. Įstaigos lėšų šaltiniai:
	1. privalomojo ir savanoriškojo sveikatos draudimo fondo lėšos pagal sveikatos priežiūros įstaigų sutartis su valstybine ir teritorinėmis ligonių kasomis ar savanoriškojo sveikatos draudimo įstaigomis;
	2. įstaigos visuotinio dalininkų susirinkimo sprendimu skirtos lėšos;
	3. valstybės ir savivaldybės biudžetų tiksliniai asignavimai;
	4. valstybės ir savivaldybės sveikatos fondų lėšos, skirtos sveikatos programoms finansuoti;
	5. Europos struktūrinių fondų, valstybės investicijų programų lėšos;
	6. Lietuvos ir kitų fondų asignavimai;
	7. lėšos, gautos iš fizinių ir juridinių asmenų pagal sutartis už suteiktas mokamas paslaugas ar sutartinius darbus;
	8. lėšos, gautos kaip parama, dovana, tai pat lėšos, gautos pagal testamentą;
	9. skolintos lėšos;
	10. pajamos už parduotą ar išnuomotą nuosavą įstaigos turtą;
	11. kitos teisėtai įgytos lėšos.
2. Kiekvienais finansiniais metais įstaiga sudaro iš valstybės ir savivaldybės biudžetų, privalomojo sveikatos draudimo fondo bei valstybės ir savivaldybės sveikatos fondų gaunamų lėšų išlaidų sąmatą. Iš kitų šaltinių gaunamų lėšų išlaidų sąmata sudaroma, jei to reikalauja šias lėšas teikiantys subjektai.
3. Lėšas, gautas kaip parama, taip pat pagal testamentą, įstaiga naudoja paramos teikėjo arba testatoriaus nurodymu įstatuose numatytai veiklai. Šios lėšos ir lėšos, gautos iš valstybės ir savivaldybės, laikomos atskiroje įstaigos lėšų sąskaitoje.
4. Įstaigos pajamos paskirstomos tokia tvarka:
	1. įstaigos įstatuose numatytai veiklai bei įsipareigojimams įgyvendinti;
	2. įstatymų nustatytiems mokesčiams;
	3. įstaigos personalo kvalifikacijai kelti;
	4. naujoms sveikatos priežiūros technologijoms įsigyti ir įdiegti;
	5. patalpų remontui ir priežiūrai;
	6. įstaigos darbuotojų kultūrinėms ir socialinėms reikmėms;
	7. įstaigų darbuotojų vienkartinėms išmokoms, skatinimo priemonėms ir materialinei pagalbai nelaimės atveju;
	8. Įstaiga gautų pajamų negali skirstyti dalininkui-savininkui.
	9. Įstaigos lėšos gali būti naudojamos šiuose įstatuose numatytai ir įstatymų neuždraustai veiklai.

**XIV. SKYRIUS**

**DISPONAVIMAS ĮSTAIGOS TURTU**

1. Įstaigos turtą sudaro ilgalaikis materialusis turtas, turtas gautas kaip parama, pagal testamentą, finansiniai ištekliai, kitas su įstaigos veikla susijęs teisėtai įgytas turtas.
2. visuotinis dalininkų susirinkimas turtą įstaigai perduoda panaudos pagrindais įstatymų ir kitų teisės aktų nustatyta tvarka.
3. Įstaiga ilgalaikį materialųjį turtą parduoti, perleisti, išnuomoti, įkeisti, taip pat laiduoti ar garantuoti juo kitų subjektų prievolių įvykdymą gali tik raštiškai leidus visuotiniam dalininkų susirinkimui, Vyriausybės ar jos įgaliotos institucijos nustatyta tvarka.
4. Įstaiga, pardavusi susidėvėjusias ar jos veiklai nereikalingas materialines vertybes, gautas pajamas naudoja įstatuose numatytai veiklai užtikrinti.

**XV.SKYRIUS**

**ĮSTAIGOS VEIKLOS KONTROLĖ**

1. Valstybės ir savivaldybių kontrolės institucijos turi teisę įstatymų nustatyta tvarka tikrinti Įstaigos veiklą.
2. Įstaiga, vykdydama asmens sveikatos priežiūros paslaugų kokybės užtikrinimo veiklą, organizuoja vidaus medicininį auditą Įstaigos veiklai ir paslaugų kokybei vertinti ir gerinti.
3. Įstaigos buhalterinę apskaitą tvarko Įstaigos buhalterija.
4. Pasibaigus finansiniams metams, Įstaigoje turi būti patikrinta buhalterinė apskaita ir metinių finansinių ataskaitų rinkinys. Tai atlieka auditorius ar auditorių įmonė. Auditoriaus rinkimo tvarką nustato savininkas- dalininkas arba jo įgaliotas asmuo.
5. Įstaigos metinę veiklos ataskaitą ir finansinių ataskaitų rinkinį tvirtina savininkas- dalininkas ar jo įgaliotas asmuo.

**XVI. SKYRIUS**

**ĮSTAIGOS REORGANIZAVIMAS IR LIKVIDAVIMAS**

1. Įstaiga reorganizuojama ir likviduojama įstatymų ir kitų teisės aktų tvarka.

**XVII. SKYRIUS**

**INFORMACIJOS IR DOKUMENTŲ APIE ĮSTAIGOS VEIKLĄ PATEIKIMO VISUOTINIAM DALININKŲ SUSIRINKIMUI TVARKA**

1. Visuotinio dalininkų susirinkimo raštišku reikalavimu ne vėliau kaip per 7 dienas nuo reikalavimo gavimo dienos įstaigos dokumentai pateikiami susipažinti įstaigos buveinėje administracijos darbo valandomis, o šių dokumentų kopijos gali būti siunčiamos registruotu laišku arba įteikiamos pasirašytinai, arba elektroninių ryšių priemonėmis.
2. Įstaigos dokumentai, jų kopijos ar kita informacija dalininkams pateikiama neatlygintinai.
3. Įstaigos vyriausiasis gydytojas turi parengti ir pateikti visuotiniam dalininkų susirinkimui ir kolektyvui praėjusių finansinių metų viešosios įstaigos veiklos ataskaitą. Ši ataskaita yra vieša.
4. Įstaigos veiklos ataskaitoje nurodoma Lietuvos Respublikos viešųjų įstaigų įstatymo 12 straipsnyje nurodyta informacija.
5. Įstaigos veiklos ataskaitoje turi būti vertinamas jos veiklos ekonominis, socialinis ir pagal jos veiklos tikslus kitoks poveikis.
6. Įstaigos veiklos ataskaitoje gali būti ir kita informacija, kurią nustato visuotinis dalininkų susirinkimas.
7. Įstaigos veiklos ataskaita ne vėliau kaip per 5 darbo dienas nuo eilinio visuotinio dalininkų susirinkimo dienos turi būti pateikta Juridinių asmenų registrui ir paskelbta įstaigos interneto svetainėje

**XVIII. SKYRIUS**

**PRANEŠIMŲ SKELBIMO TVARKA**

1. Kai Įstaigos pranešimai turi būti paskelbti viešai, jie skelbiami Lietuvos Respublikos teisės aktų numatytais atvejais  ir terminais VĮ Registrų centro leidžiamame elektroniniame leidinyje „Juridinių asmenų vieši pranešimai“. Kiti Įstaigos pranešimai visuotiniam dalininkų susirinkimui ir kitiems asmenims siunčiami registruotu laišku arba įteikiami pasirašytinai ar elektroninių ryšių priemonėmis. Skubūs pranešimai gali būti perduoti elektroninių ryšių priemonėmis, originalai tą pačią dieną išsiunčiami adresatui registruotu laišku ar įteikiami pasirašytinai.
2. Už pranešimų paskelbimą atsako įstaigos vyriausiasis gydytojas, priėmęs atitinkamą sprendimą arba įstatymų nustatyta tvarka įgaliotas asmuo.

**XIX.SKYRIUS**

**INFORMACIJOS APIE ĮSTAIGOS VEIKLĄ PATEIKIMO VISUOMENEI TVARKA**

1. Tretiesiems asmenims turi būti sudarytos sąlygos su įstaigos veiklos ataskaita ir kita visuomenei pateikiama informacija susipažinti įstaigos buveinėje įstaigos administracijos darbo valandomis.
2. Kita informacija, kuri pateikiama visuomenei ir kurią nustato visuotinis dalininkų susirinkimas, skelbiamas įstaigos interneto svetainėje.

Šie įstatai pasirašyti 2016 m. \_\_\_\_\_\_\_\_\_\_\_\_\_\_\_\_\_\_\_\_\_\_ d.

Įgaliotas asmuo:

Viešosios įstaigos Šilutės ligoninės

Vyriausias gydytojas Darius Steponkus

\_\_\_\_\_\_\_\_\_\_\_\_\_\_

PATVIRTINTA

Šilutės rajono savivaldybės

tarybos 2016 m. birželio d.

sprendimu Nr. T1-

**VIEŠOSIOS ĮSTAIGOS ŠILUTĖS LIGONINĖS ORGANIZACINĖ VALDYMO STRUKTŪRA**

**Vedėjai**

Skalbykla

Maisto ruošimo skyrius

Teritorijos ir patalpų priežiūros skyrius

Transporto skyrius

Medicininės įrangos specialistas

**Vyresnysis slaugytojas**

Greitosios medicinos pagalbos skyrius

**Vyresnysis slaugytojas**

Ambulatorinių sveikatos priežiūros paslaugų skyrius

(pirmo lygio sveikatos priežiūros paslaugų;

antro lygio sveikatos priežiūros paslaugų)

Odontologijos skyrius

Medicinos punktai

**Administratorius
ambulatorinei sveikatos priežiūrai**

**Slaugos administratorius**

**Personalo tarnybos vadovas**

Personalo tarnyba

Sekretorius-referentas

Teisininkas

Saugos darbe specialistas

Gydytojas epidemiologas

Viešųjų pirkimų organizatorius

**Ūkio administratorius**

Ūkio skyrius

**Vyriausiasis finansininkas**Buhalterijos ir ekonomikos skyrius

**Vyriausiojo gydytojo pavaduotojas medicinai**

Vidaus kontrolės grupės

**Kolegialūs patariamieji organai (**Stebėtojų taryba,

Gydymo taryba, Slaugos taryba, Medicinos etikos komisija)

**Vyriausiasis gydytojas**

**Skyrių vedėjai**

**Vyresnieji slaugytojai**

Priėmimo-skubios pagalbos sk.

Reanimacijos ir intensyviosios terapijos sk.

Chirurgijos skyrius

Traumatologijos skyrius

Akušerijos-ginekologijos skyrius

Vidaus ligų skyrius

Neurologijos skyrius

Vaikų ligų skyrius

Palaikomojo gydymo ir slaugos skyrius

Radiologijos skyrius

Fizinės medicinos ir reabilitacijos skyrius

Operacinė, Sterilizacinė

**Vedėjai**

Klinikinė diagnostikos laboratorija

Statistikos ir kokybės analizės skyrius

Vaistinė

Hemodializės skyrius

Vaikų raidos sutrikimų korekcijos tarnyba

PASTABA:
Tiesioginis vadovavimas (vyriausiojo gydytojo) pažymėta **\_\_\_\_\_\_\_\_**
 Kitų vadovų tiesioginis vadovavimas pažymėta \_\_\_\_\_\_\_\_
 Kitų vadovų netiesioginis vadovavimas pažymėta ------------

PATVIRTINTA

Šilutės rajono savivaldybės

tarybos 2016 m. birželio 30 d. sprendimu Nr. T1-

**VIEŠOJI ĮSTAIGA ŠILUTĖS LIGONINĖ**

|  |
| --- |
|  **PAREIGYBIŲ IR ETATŲ SĄRAŠAS** |
|  |  |  |
|  |  |  |
|  |  |  |
|  |  |  |
| Eil.Nr. | Struktūrinių padalinių, pareigybių/specialybių pavadinimas | Etatų skaičius |
|  | Abdominalinės chirurgijos gydytojas | 3,00 |
|  | Abdominalinės chirurgijos gydytojas skubiai ir neatidėliotinai pagalbai teikti | 4,00 |
|  | Akušeris | 10,00 |
|  | Anestezijos ir intensyvios terpijas slaugytojas | 16,00 |
|  | Apskaitininkas | 1,00 |
|  | Archyvaras | 1,00 |
|  | Auditorius | 1,00 |
|  | Bendrosios praktikos slaugytojas | 110,00 |
|  | Bendruomenės slaugytojas | 8,00 |
|  | Buhalteris | 2,00 |
|  | Burnos higienistas | 1,00 |
|  | Dantų technikas  | 4,00 |
|  | Dezinfekuotojas | 1,00 |
|  | Dietistas | 1,00 |
|  | Ekonomistas | 1,00 |
|  | Elektrikas | 1,00 |
|  | Energetikas | 1,00 |
|  | Ergoterapeutas | 1,00 |
|  | Fizinės medicinos ir reabilitacijos gydytojas | 3,00 |
|  | Fizinės medicinos ir reabilitacijos gydytojas, vedėjas | 1,00 |
|  | Fizinės medicinos ir reabilitacijos slaugytojas | 4,00 |
|  | Gydytojas akušeris ginekologas | 3,00 |
|  | Gydytojas akušeris ginekologas skubiai neatidėliotinai pagalbai teikti | 4,00 |
|  | Gydytojas anesteziologas reanimatologas | 10,00 |
|  | Gydytojas chirurgas | 2,00 |
|  | Gydytojas dermatovenerologas | 1,00 |
|  | Gydytojas echoskopuotojas | 3,00 |
|  | Gydytojas endokrinologas | 1,00 |
|  | Gydytojas endoskopuotojas | 2,00 |
|  | Gydytojas epidemiologas | 1,00 |
|  | Gydytojas gastroenterologas | 1,00 |
|  | Gydytojas kardiologas | 1,00 |
|  | Gydytojas nefrologas | 1,00 |
|  | Gydytojas neonatologas | 1,00 |
|  | Gydytojas neurologas | 2,00 |
|  | Gydytojas odontologas | 5,00 |
|  | Gydytojas oftalmologas | 1,00 |
|  | Gydytojas ortopedas traumatologas | 8,00 |
|  | Gydytojas ortopedas traumatologas skubiai neatidėliotinai pagalbai teikti | 4,00 |
|  | Gydytojas otorinolaringologas | 1,00 |
|  | Gydytojas pulmonologas | 2,00 |
|  | Gydytojas radiologas | 2,00 |
|  | Gydytojas urologas | 3,00 |
|  | Gydytojas vaikų pulmonologas | 1,00 |
|  | Gydytojo odontologo padėjėjas | 5,00 |
|  | Greitosios medicinos pagalbos vairuotojas | 14,00 |
|  | Inžinierius technikas | 0,50 |
|  | Kineziterapeutas | 8,00 |
|  | Kitas pagalbinis personalas (valytojai, ūkio reikalų tvarkytojai, vaistinių pagalbiniai darbuotojai) | 33,00 |
|  | Klinikos laborantas | 9,00 |
|  | Kompiuterinių sistemų specialistas | 2,00 |
|  | Koordinatorius | 0,50 |
|  | Laboratorinės diagnostikos specialistas | 1,00 |
|  | Liftininkas | 8,00 |
|  | Logopedas | 1,00 |
|  | Masažuotojas | 9,00 |
|  | Medicininio audito grupės vadovas (gydytojas) | 1,00 |
|  | Medicininių autoklavų aparatininkas | 3,00 |
|  | Medicinos biologas | 1,00 |
|  | Medicinos biologas, vedėjas | 1,00 |
|  | Medicinos registratorius | 4,00 |
|  | Medicinos technikas | 0,50 |
|  | Operacinės slaugytojas | 7,00 |
|  | Operatorius | 3,00 |
|  | Pagalbinis darbininkas | 1,00 |
|  | Pagalbinis darbuotojas | 3,00 |
|  | Pagalbinis medicinos personalas (slaugytojo padėjėjai) | 44,00 |
|  | Personalo tarnybos specialistas | 1,00 |
|  | Personalo tarnybos vadovas | 1,00 |
|  | Priėmimo-skubios pagalbos skyriaus vedėjas | 1,00 |
|  | Primėmimo skubios palabos gydytojas | 5,00 |
|  | Psichologas | 1,00 |
|  | Radiacinės saugos koordinatorius (gydytojas) | 0,50 |
|  | Radiologijos technologas | 11,00 |
|  | Sandėlininkas | 1,00 |
|  | Santechnikas | 2,00 |
|  | Saugos darbe specialistas | 1,00 |
|  | Sekretorius | 1,00 |
|  | Siuvėjas | 1,00 |
|  | Skalbėjas | 7,00 |
|  | Skalbyklos vedėjas | 1,00 |
|  | Skyriaus vedėjas, abdominalinės chirurgijos gydytojas | 1,00 |
|  | Skyriaus vedėjas, gydytojas akušeris ginekologas | 1,00 |
|  | Skyriaus vedėjas, gydytojas anesteziologas reanimatologas | 1,00 |
|  | Skyriaus vedėjas, gydytojas kardiologas | 1,00 |
|  | Skyriaus vedėjas, gydytojas neurologas | 1,00 |
|  | Skyriaus vedėjas, gydytojas ortopedas traumatologas | 1,00 |
|  | Skyriaus vedėjas, gydytojas radiologas | 1,00 |
|  | Skyriaus vedėjas, vaikų ligų gydytojas | 1,00 |
|  | Skyriaus vedėjas, vidaus ligų gydytojas | 1,00 |
|  | Skubiosios medicinos pagalbos slaugos specialistas | 14,00 |
|  | Slaugos administratorius | 1,00 |
|  | Socialinis darbuotojas | 1,00 |
|  | Specialistas aplinkos higienai | 0,50 |
|  | Stalius | 1,00 |
|  | Statistikos ir kokybės analizės skyriaus vedėjas | 1,00 |
|  | Statybos stalius | 1,00 |
|  | Sveikatos priežiūros specialistas,atsakingas už medicininę įrangą | 1,00 |
|  | Sveikatos statistikas | 1,00 |
|  | Šeimos gydytojas | 6,00 |
|  | Teisininkas | 1,00 |
|  | Telefonistas | 1,00 |
|  | Ūkio administratorius | 1,00 |
|  | Vadovas (vyriausiasis gydytojas) | 1,00 |
|  | Vaikų endokrinologas | 1,00 |
|  | Vaikų ligų gydytojas | 4,00 |
|  | Vaikų ligų gydytojas skubiai neatidėliotinai pagalbai teikti | 4,00 |
|  | Vaikų raidos sutrikimų ankstyvosios reabilitacijos skyriaus vedėjas | 1,00 |
|  | Vairuotojas | 6,00 |
|  | Vaistininkas-farmacinės veiklos vadovas | 1,00 |
|  | Vaistininko padėjėjas (farmakotechnikas) | 1,00 |
|  | Valymo ir aplinkos tvarkymo organizatorius | 1,00 |
|  | Vidaus ligų gydytojas | 5,00 |
|  | Viešųjų pirkimų organizatorius | 1,00 |
|  | Virėjas | 6,00 |
|  | Virtuvės padėjėjos | 4,00 |
|  | Vyresnysis akušeris | 1,00 |
|  | Vyresnysis klinikos laborantas | 1,00 |
|  | Vyresnysis radiologijos technologas | 1,00 |
|  | Vyresnysis slaugytojas | 11,00 |
|  | Vyresnysis virėjas | 1,00 |
|  | Vyriausiasis finansininkas | 1,00 |
|  | Vyriausiojo finansininko pavaduotojas | 1,00 |
|  | Vyriausiojo gydytojo pavaduotojas medicinos reikalams | 1,00 |
| Iš viso: | 522,50 |

ŠILUTĖS RAJONO SAVIVALDYBĖS ADMINISTRACIJA

AIŠKINAMASIS RAŠTAS

DĖL SAVIVALDYBĖS TARYBOS SPRENDIMO

# „DĖL viešosios įstaigos ŠILUTĖS PIRMINĖS SVEIKATOS PRIEŽIŪROS CENTRo reorganizavimo prijungiant prie VIEŠOSIOS ĮSTAIGOS ŠILUTĖS LIGONINĖS sąlygų aprašo, VIEŠOSIOS ĮSTAIGOS ŠILUTĖS LIGONINĖS ĮSTATŲ ir viešosios įstaigos šilutės liigonės struktūros patvirtinimo

# “ PROJEKTO

2016 m. birželio 10 d.

Šilutė

|  |
| --- |
| ***1. Parengto projekto tikslai ir uždaviniai.*** |
| Reorganizuoti Šilutės rajono savivaldybės viešąją įstaigą Šilutės pirminės sveikatos priežiūros centrą, prijungiant ją prie viešosios įstaigos Šilutės ligoninės. |
| ***2. Kaip šiuo metu yra sureguliuoti projekte aptarti klausimai.***Vadovaudamasi Lietuvos Respublikos civiliniu kodekso 2.96 straipsnio 1 dalimi, 2.97 straipsnio 1, 2, 3 dalimis, 2.99 straipsnio 1, 2 dalimis, Lietuvos Respublikos vietos savivaldos įstatymo 16 straipsnio 2 dalimi 21 punktu, Lietuvos Respublikos sveikatos priežiūros įstaigų įstatymo 28 straipsnio 9 punktu, 39 straipsnio 3 dalimi, Lietuvos Respublikos viešųjų įstaigų įstatymo 15 straipsnio 1, 2, 3 dalimis, Šilutės rajono savivaldybės taryba turi teisę spręsti Šilutės rajono savivaldybės viešosios įstaigos Šilutės pirminės sveikatos priežiūros centro reorganizavimą prijungimo būdu prie viešosios įstaigos Šilutės ligoninės. Lietuvos Respublikos sveikatos priežiūros įstaigų įstatymo 39 straipsnio 1 dalyje numatyta savivaldybių asmens sveikatos priežiūros viešųjų įstaigų nomenklatūra, taip pat šio straipsnio 3 dalis numato, kad savivaldybės tarybos motyvuotu sprendimu Lietuvos nacionalinės sveikatos sistemos (toliau – LNSS) savivaldybių asmens sveikatos priežiūros įstaigos gali veikti kaip atskiri juridiniai asmenys arba kaip nurodytų viešųjų įstaigų padaliniai (filialai). Taip pat Lietuvos Respublikos sveikatos priežiūros įstaigų įstatymo 3 straipsnyje numatyta, kad asmens sveikatos priežiūros įstaigos pagal paslaugų teikimo laiką ir vietą gali būti mišrios. Lietuvos Respublikos sveikatos sistemos įstatymo 63 straipsnyje įtvirtintos savivaldybės tarybos kompetencijos sveikatinimo veiklos klausimai, viena iš jų – steigti, reorganizuoti ir likviduoti pirminės asmens sveikatos priežiūros įstaigas ir vykdyti jų steigėjo funkcijas. Remiantis nurodyto teisinio reglamentavimo nuostatomis darytina išvada, kad Šilutės rajono savivaldybės taryba, įgyvendindama viešosios įstaigos Šilutės pirminės sveikatos priežiūros centro steigėjo teises ir pareigas, turi teisę priimti sprendimą dėl šios įstaigos reorganizavimo. Šilutės rajono savivaldybės taryba 2015 m. gruodžio 23 d. priėmė sprendimą Nr. T1-176, kuriame sutinka, kad iki 2016 m. gruodžio 1 d. būtų reorganizuojamos viešoji įstaiga Šilutės pirminės sveikatos priežiūros centras ir viešoji įstaiga Šilutės ligoninė, viešąją įstaigą Šilutės pirminės sveikatos priežiūros centrą prijungiant prie viešosios įstaigos Šilutės ligoninės. Taip pat pažymime, kad viešosios įstaigos Šilutės pirminės sveikatos priežiūros centro reorganizavimo klausimas pirmą kartą buvo nagrinėjamas 2014-04-17 Šilutės rajono savivaldybės tarybos socialinių reikalų komitete. Reorganizacijos klausimas taip pat buvo nagrinėjamas su šios asmens sveikatos priežiūros įstaigos stebėtojų taryba ir viešosios įstaigos Šilutės ligoninės stebėtojų taryba. |
| ***3. Kokių pozityvių rezultatų laukiama.*** |
| Reorganizavus sveikatos priežiūros įstaigas, mažėtų valdymo sąnaudų susijusios su žmonių, dokumentų ir materialinių išteklių administravimu. Atlikus VšĮ Šilutės PSPC personalo analizę, preliminariais skaičiavimais mažėtų 22 etatai, tai leistų sutaupyti apie 225 tukst eur. per metus. Šiuo metų tiek VšĮ Šilutės ligoninė tiek VšĮ Šilutės PSPC turi atskiras klinikines diagnostines laboratorijas, atsisakius VšĮ Šilutės PSPC laboratorijos ir laboratorinius tyrimus atliekant VšĮ Šilutės ligoninės laboratorijoje butų sutaupoma apie 41000 eur. Padidėjęs laboratorinių tyrimų skaičius sumažintų VšĮ Šilutės ligoninės laboratorijos atliekamų tyrimų patiriamas sąnaudas. VšĮ Šilutės PSPC teikia radiologijos-fluorografijos paslaugas, kasmet šios paslaugos metinės sąnaudos sudaro apie 16000 eur. VšĮ Šilutės ligoninė šias paslaugas taip pat teikia, naudodama modernesnę radiologine aparatūra, kuri šiuo metu visiškai skaitmenizuota. Taip būtų taupomos PSDF lėšos.Reorganizavus sveikatos priežiūros įstaigas, bus siekiama optimizuoti teikiamų paslaugų apimtis, racionalizuoti finansinių ir infrastuktūros išteklių panaudojimą, sudaryti sąlygas medikų atlyginimų augimui, gerinti paslaugų kokybę ir prieinamumą. Prijungus viešąją įstaigą Šilutės pirminės sveikatos priežiūros centrą prie viešosios įstaigos Šilutės ligoninės nėra siekiama sunaikinti šeimos gydytojo institucijos. Šeimos gydytojo paslaugos bus ir toliau plėtojamos ir teikiamos viešosios įstaigos Šilutės ligoninės padalinyje. Šilutės rajono savivaldybės tarybos tikslas užtikrinti šeimos gydytojo kaip patarėjo, koordinatoriaus, padedančio orientuotis sveikatos sistemoje, konsultuojančio elementariais sveikatos klausimais, stebinčio lėtinių ligų eigą, padedančio surasti reikalingą specialistą ir besirūpinančio prie gydymo įstaigos prisirašiusių gyventojų sveikata. |
| ***4. Galimos neigiamos priimto projekto pasekmės ir kokių priemonių reikėtų imtis, kad tokių pasekmių būtų išvengta.*** |
| Neigiamų priimto sprendimo projekto pasekmių nenumatoma. |
| *5. Kokie šios srities aktai tebegalioja (pateikiamas aktų sąrašas) ir kokius galiojančius aktus būtina pakeisti ar panaikinti, priėmus teikiamą projektą.*- |
|

|  |
| --- |
| ***6. Jeigu reikia atlikti sprendimo projekto antikorupcinį vertinimą, sprendžia projekto rengėjas, atsižvelgdamas į Teisės aktų projektų antikorupcinio vertinimo taisykles.*** |
| <PAS02Antikorupcinis_vertinimas.doc> |

 |
| ***7. Projekto rengimo metu gauti specialistų vertinimai ir išvados, ekonominiai apskaičiavimai (sąmatos) ir konkretūs finansavimo šaltiniai.*** |
|  |
| ***8. Projekto autorius ar autorių grupė.*** |
| Projektą parengė Remigijus Rimkus, Šilutės rajono savivaldybės administracijos viešųjų paslaugų skyriaus vedėjas. |
| ***9. Reikšminiai projekto žodžiai, kurių reikia šiam projektui įtraukti į kompiuterinę paieškos sistemą.***Asmens sveikatos priežiūros įstaigos, reorganizacija. |
| ***10. Kiti, autorių nuomone, reikalingi pagrindimai ir paaiškinimai.***Nėra |

Viešųjų paslaugų skyriaus vedėjas Remigijus Rimkus